Source: http://docplayer.fi/2290531-Pohjaslahden-kylasuunnitelma.html
Timestamp: 2018-03-22 18:44:22+00:00
Document Index: 13651682

Matched Legal Cases: ['kko ', 'kko ', 'kko ', 'kko ', 'kko ', 'kko ']

POHJASLAHDEN KYLÄSUUNNITELMA - PDF
POHJASLAHDEN KYLÄSUUNNITELMA
Download "POHJASLAHDEN KYLÄSUUNNITELMA"
1 POHJASLAHDEN KYLÄSUUNNITELMA
2 JOHDANTO...3 POHJASLAHTI KYLÄ YLÄ-PIRKANMAALLA...3 POHJASLAHDEN HISTORIAA...3 SAHATEOLLISUUS VÄRITTI ELÄMÄÄ POHJASLAHDELLA...4 KOULU JA KAUPPA JOKA KYLÄSSÄ...4 POHJASLAHTI TÄNÄÄN...4 PALVELUT PITÄVÄT KYLÄN ELÄVÄNÄ...4 POHJASLAHDELLA TOIMII KAPPELISEURAKUNTA...5 MONIPUOLISTA YHDISTYSTOIMINTAA...5 KYLÄN KEHITTÄJÄNÄ TOIMII KYLÄYHDISTYS PUHURI RY...6 KYLÄTALO SYKKII KYLÄN SYDÄMENÄ...6 POHJASLAHTI KYTKYLÄ-TUTKIMUKSEN MOOTTORINA...7 POHJASLAHDEN NÄHTÄVYYDET...8 TAPAHTUMIA MARKKINOISTA TAITEESEEN...9 POHJASLAHDELLA VOI HARRASTAA MONIPUOLISESTI...9 POHJASLAHDEN VAHVUUDET JA HEIKKOUDET, UHAT JA MAHDOLLISUUDET...10 SWOT-ANALYYSI...10 KYLÄN KEHITTÄMISEN PÄÄMÄÄRÄ, TAVOITTEET JA NIIDEN TOTEUTTAMINEN...11 MILLAINEN POHJASLAHDEN PITÄISI OLLA TULEVAISUUDESSA?...11 Asukkaat...11 Palvelut...11 Muut aktiviteetit...11 KYLÄN KEHITTÄMISELLE ASETETTUJEN TAVOITTEIDEN TOTEUTTAMINEN...12 Mitä pitäisi tehdä?...12 Miten tavoitteet toteutetaan?...12 YHTEYSTIEDOT...13 Pohjaslahden kyläsuunnitelma 2
3 Johdanto Tämä on Pohjaslahden kylän kyläsuunnitelma. Sen tarkoituksena on viitoittaa Pohjaslahden edelleen kehittämistä ja helpottaa tarvittavien kehittämistoimenpiteiden toteutusta. Kyläsuunnitelmassa on kuvattu kylän historiaa ja nykytilaa ja siinä on määritelty kylän kehittämistavoitteita ja toimenpiteitä, joilla asetettuihin tavoitteisiin pyritään pääsemään. Kyläsuunnitelma toimii myös käsikirjana kylän asukkaille, kesäasukkaille, kunnan päättäjille, yhteistyötahoille sekä muille kylän asioista kiinnostuneille. Kyläsuunnitelmassa kartoitetaan kylän vahvuuksia, vetovoimatekijöitä ja mahdollisuuksia sekä kylän heikkouksia ja mahdollisia uhkatekijöitä. Kyläsuunnitelman on toteuttanut Pohjaslahden kyläyhdistys Puhuri ry. Pohjaslahti kylä Ylä-Pirkanmaalla Pohjaslahden kylä sijaitsee Ylä-Pirkanmaalla Vilppulan kunnassa Tarjanneveden rannalla. Rajanaapureita ovat Virrat, Ruovesi ja Keuruu. Tampereelle ja Jyväskylään on matkaa reilut 100 km. Lähimpiin kuntakeskuksiin Vilppulaan, Ruovedelle ja Virroille on matkaa noin 30 km. Pohjaslahden historiaa Varhaisimmat tiedot Pohjaslahden asutuksesta on 1500-luvulta. Tuolloin Kustaa Vaasa antoi savolaisille luvan muuttaa näille seuduille. Sitä ennen alue oli ollut lempääläisten ja pirkkalaisten erämaata. Pohjaslahti kuului alun perin Ruoveden kuntaan luvulla alkoi itsenäistyminen rukoushuone- ja kappeliseurakuntahankkeilla. Ruovesi päätti erottaa Pohjaslahden omaksi seurakunnaksi. Samalla alkoi oman kirkon suunnittelu. Kivikirkon rakennustyöt aloitettiin vuonna 1930 ja kirkko valmistui ja kirkon on vihki käyttöön piispa Jaakko Gummerus Pohjaslahti muuttui itsenäiseksi kunnaksi vuonna 1941, kunnan pinta-ala oli 175 km 2 ja asukkaita vielä 1960-luvun alussa noin Pohjaslahdella oli myös oma kunnantalo sekä vaakuna. Pohjaslahden kunta lakkautettiin vuonna 1973 ja se jaettiin Vilppulan ja Virtain kesken siten, että Virtain ja Vilppulan raja tuli kulkemaan Heinämäen alla. Näin ollen suurin osa Pohjaslahtea jäi Vilppulan kuntaan ja Virtoihin liittyi lähinnä Monoskylän alue. Kunnan lakkautushetkellä asukkaita oli noin 1000, joista 200 liittyi Virtoihin ja 800 Vilppulaan. Pohjaslahden seurakunta pysyi vielä pitkään itsenäisenä. Vasta 1990-luvun puolivälin tienoilla Pohjaslahden seurakunta muuttui Vilppulan kappeliseurakunnaksi. Maa- ja metsätalous on ollut aina tärkein tulonlähde Pohjaslahden asukkaille. Pohjaslahden kyläsuunnitelma 3
4 Sahateollisuus väritti elämää Pohjaslahdella Pohjaslahdella on toiminut useita sahalaitoksia, joista suurin oli vuonna 1872 rakennettu Vehkakosken saha, sen toiminta loppui tulipalon seurauksena vuonna Saha työllisti toimiessaan n. 100 henkilöä. Sahan kaluston osti ruovesiläinen Kotvio Oy. Salmen saha Ala-Kolkissa aloitti toimintansa vuonna 1905, sahan käyttövoimana oli höyrykone. Työntekijöitä sahalla oli noin 20. Saha lopetti toimintansa vuonna Myryn saha aloitti toimintansa vuonna 1919 ja sen toiminta loppui 1960-luvun alkupuolella sahan omistajan kuoleman jälkeen. Koulu ja kauppa joka kylässä Pohjaslahdella on toiminut kauppoja Ala-Kolkissa, Pohjaslahdella, Ylä-Kolkissa ja Monoskylässä. Kouluja on ollut Ylä-Kolkissa, Ala-Kolkissa, Salmentakasessa, Monoskylässä sekä Pohjaslahdella. Oppilaita riitti parhaina aikoina runsaasti jokaiseen kouluun. Pohjaslahti tänään Pohjaslahdella asuu ympärivuotisesti n. 500 henkeä, kesäasukkaiden myötä väkiluku kolminkertaistuu. Teollisuutta ei Pohjaslahdella enää ole, mutta suurin osa Pohjaslahden maatiloista toimii edelleen. Eläkkeelle siirtymisen myötä lopettaneet tilat ovat vuokranneet tai myyneet peltojaan tuotantoaan laajentaville tiloille. Osalla tiloista on liitännäiselinkeinoja, mm. koneurakointia. Palvelut pitävät kylän elävänä Kylällä toista sataa vuotta toiminut kauppa, K.V.Linnas Oy lopetti toimintansa vuonna 2009 kauppiaan kuoleman myötä. Helmikuussa 2010 avattiin kylälle jälleen ruokakauppa. Uudet yrittäjät avasivat Tarmo-ketjuun kuuluvan kyläkauppa Tarjanteen entisen Linnaksen ruokapuolen tiloihin. Pohjaslahdella on ala-aste, joka toimii kaksiopettajaisena. Koulun tiloissa toimii myös kirjasto, joka on kesäisin auki kahtena ja talvisin kolmena päivänä viikossa. Mäntän seudun osuuspankin Pohjaslahden konttori on auki kahtena päivänä viikossa. Lääkäripalvelut loppuivat vuonna 2002, mutta terveydenhuolto toimii kerran viikossa entisen postin tiloissa ja terveydenhoitaja käy kotisairaanhoidon piiriin kuuluvien luona. Vanhusten palvelupäivä on kerran kuukaudessa keskiviikkona. Joka toisella kerralla on tilauksesta paikalla jalkahoitaja. Maanantaisin Pohjaslahdella toimii parturi. Kylällä on Mänttä-Vilppulan kaupungin järjestämä perhepäivähoito. Linja-auto kulkee Tampereelle päivittäin ja asiointiliikenne Vilppulaan kerran viikossa. Pohjaslahden alueella toimii kaksi vesiosuuskuntaa. Pohjaslahden kyläsuunnitelma 4
5 Pohjaslahden alueella liikennöi kaksi taksia, jotka hoitavat mm. koulukuljetuksia. Pohjaslahden kylällä on omat kotisivut osoitteessa Koko kylän alueelle on mahdollista saada laajakaistainen internet-yhteys. Kaukaisimmat alueet on saatu toteutettua kyläportti-hankkeen kautta wimax- yhteydellä. Pohjaslahden sataman laivalaituriin on mahdollista saapua isollakin veneellä. Satamassa on wc:t, vesipiste, grillikatos, uimaranta sekä septitankki jätevesien tyhjentämiseen. Pohjaslahdella toimii kappeliseurakunta Pohjaslahden kappeliseurakunta kuuluu Mänttä-Vilppulan seurakuntaan. Pohjaslahdella on oma kirkko, hautausmaa sekä Riihikappeli. Pohjaslahdella on oma kappelineuvosto, joka päättää kappeliseurakuntaa koskevista asioista. Jumalanpalveluksia järjestetään keskimäärin kerran kuukaudessa. Lisäksi seurakunnalla on myös muuta toimintaa kuten esimerkiksi vanhusten palvelupäivätoiminta. Kappelineuvoston kuuluvat Jaakko Majaranta (pj.), Markku Alin (vpj.), Maija-Liisa Lampinen, Antti Lampinen, Seija Lehtonen ja Leena Salunen. Monipuolista yhdistystoimintaa Pohjaslahdella toimii useita erilaisia yhdistyksiä muun muassa. Kyläyhdistys Puhuri MTK-Pohjaslahti Kylätaloyhdistys Pohjaslahden paukku Kolkin nuorisoseura Kolkin pienviljelijäyhdistys Pohjaslahden nuorisoseura Pohjaslahden työväenyhdistys MLL Pohjaslahti Pohjaslahden moottorikerho Pohjaslahden martat Pohjaslahden urheilijat Pohjaslahti-seura Pohjaslahden sotavetaraanit Pohjaslahden kyläsuunnitelma 5
6 Kylän kehittäjänä toimii kyläyhdistys Puhuri ry Pohjaslahden kylätoimikunta perustettiin vuonna Kylätoimikunnan merkittäviä saavutuksia ovat mm. jääkiekkokaukalon rakentaminen, venesatama ja uimaranta pukukoppeineen sekä itsenäisyyden juhlametsikön perustaminen laivarannantien varteen. Vuonna 1999 kylätoimikunta rekisteröitiin Pohjaslahden kyläyhdistys Puhuri ry:ksi. Rekisteröinnin jälkeen Puhuri ry on osallistunut kylän kehittämiseen mm. rakentamalla valaistun hiihtoladun / pururadan, ostamalla Vilppulan kunnalta vanhan Pohjaslahden kunnantalon kylätaloksi ja Vilppulan kunnan kanssa tehdyn sopimuksen mukaisesti vastannut urheilukentän, venesataman, jääkiekkokaukalon ja valaistun hiihtoladun hoidosta sekä Pohjaslahden kyläkoulun ulkoalueiden kunnossapidosta. Kyläyhdistys on työllistänyt usean vuoden ajan 2 eri henkilöä vuosittain. Vesihankkeen aikana työllistettyjä oli enemmänkin. Työllistäminen on parantanut mm. vanhusten ja mökkiläisten palveluita. Vuonna 2006 kyläyhdistyksessä oli 54 jäsenmaksun maksanutta jäsentä. Jäsenmaksu on seitsemän euroa vuodessa. Kaikki uudet jäsenet ovat tervetulleita mukaan. Kyläyhdistyksen johtokuntaan kuuluvat Jaakko Majaranta (pj.), Arto Pirttilahti (vpj.), Tuija Mäkitalo (siht.), Olli Koivisto, Seppo Lampinen, Ulla Mc Niven, Tapio Parviainen, Eino Salminen, Seppo Sinisalo ja Jarmo Soininen. Kylätalo sykkii kylän sydämenä Pohjaslahden kylätaloyhdistys perustettiin vuonna 2004 hallinnoimaan Puhuri ry:n Vilppulan kunnalta ostamaa vanhaa kunnantaloa. Puhuri ry myi talon kylätaloyhdistykselle vuoden 2004 keväällä. Taloa on remontoitu talkoovoimin ja työn tuloksena on valmistunut kolme asuntoa, toimistotiloja, nuorisotilat, kokoustiloja sekä vuokrattava juhlatila. Lisäksi kylätoimistossa on yleisötietokone laajakaistayhteyksin, sekä langaton wlan-verkko Kylätalon nettipisteessä voit käväistä esim. hoitamassa laskusi, vilkaista sähköpostisi tai surffailla muuten vain. Kyläyhdistyksen toimistossa voit esim. ottaa kopioita hintaan 20 senttiä/kopio, käväistä kysymässä kylän asioista tai poiketa muuten vaan. Tällä hetkellä kylätalon kaikki asunnot on vuokrattu ja kylän kokoustoiminta on keskittynyt kylätalolle. Kylätalolle hankittiin hakelämpökeskus, joten lämmitysmuoto vaihtui öljystä ympäristöystävälliseen puuenergiaan. Hakkeen kylätalolle toimittavat paikalliset maanomistajat. Kylätalo on avoinna varmimmin ma ja pe klo , muulloinkin voi poiketa kun ovet ovat auki. Pohjaslahden kyläsuunnitelma 6
7 Pohjaslahti Kytkylä-tutkimuksen moottorina Pohjaslahden paikalliskeskus on vahvasti ympäristöönsä kytkeytyvä ja itseensä uskova tulevaisuuden kylä. Kylässä ymmärretään asumisen ja yrittämisen realiteetit, jotka vaativat nykyisin liikkumista yhä laajemmilla alueilla, jotta halutut resurssit, kuten työpaikat ja terveyspalvelut saavutetaan. Kylän vahvuus on edelleen sen tarjoamat ainutlaatuisten elämisen puitteet, kuten luontoympäristö, maisema ja kylän lähipalvelut. Pohjaslahdessa on lähdetty ennakkoluulottomasti mukaan käytännön tutkimuksiin, jolla on etsitty vastauksia miten kylä voisi jatkossa toimia toiminnallisesti laajan ja verkostoituneen yhdyskuntarakenteen solmukohtana (Mänttä-Vilppula, Virrat ja Ruovesi). Kytkylä-tutkimuksen pohja luotiin vuonna 2006 Tampereen teknillisen yliopiston EDGE Kaupunkitutkimuslaboratorion ja Ylä-Pirkanmaan seutuyhdistys ry:n yhteistyöllä. Kohteena oli tuolloin kolme Ylä-Pirkanmaan kylää: Oriveden Siitama, Ruoveden Murole ja Vilppulan Pohjaslahti. Tutkimushankkeella luotiin edellytyksiä uudenlaiselle kyläsuunnittelulle, joka pohjautui tietoon ja ymmärrykseen kylän laajemmista vuorovaikutusverkostoista. Näitä verkostoja analysoimalla kytkettiin yhteen erilaisia resursseja kuten ihmisiä, osaamista, raakaaineita, pääomia, rakennuspaikkoja, energiaa ja kauniita maisemia. Erityisesti Pohjaslahdella Kytkylä-tutkimuksen pohjalta heräsikin ymmärrys nähdä, miten verkostorakennetta tarkemmin analysoimalla kylää ja läheisiä kuntakeskuksia voidaan rakentaa kokonaisuutena paremmin. Kytkylä-tutkimuksen käytännön soveltaminen saatiin liikkeelle Pohjaslahdella elokuussa 2007 alkaneessa puolivuotisessa kehittämishankkeessa. Kylään lähdettiin tuolloin toteuttamaan asuin- ja palvelurakenteen kehittämissuunnitelmaa kylätoimijoiden, tutkijoiden ja suunnittelijoiden yhteistyöllä. Suunnittelun tausta-aineistoksi laadittiin ympäröivien kuntakeskusten palvelurakenne- ja saavutettavuusanalyysit. Tutkimuksen aikana kerättiin tiedot yli 20 tonttipaikasta ja suunniteltiin kaksi erilaista kehittämisehdotusta kylän taajama-alueesta. Taajama-alueen arkkitehtonisessa suunnitelmassa on vahvistettu luontevasti alueen rakennetta liittämällä satama-alue ja kylän keskusta selkeämmin toisiinsa. Asumisaluevaihtoehdossa sataman alueelle on suunniteltu melko tiivis asuinalue aivan keskustan tuntumaan. Ideana on saavutettavuus niin Tarjanteen kuin keskustan palvelujen suuntaan. Toinen suunniteltu vaihtoehto olisi palvelutalon sijoittuminen kylälle. Idea tuli esille kyläkokouksissa kun pohdittiin palvelujen säilyttämistä myös autottomien vanhusten ulottuvilla lyhyen kävelymatkan etäisyydellä kylän palveluista Riihikappelin naapurissa. Pohjaslahden paikalliskeskuksen kehittäminen on osa aluerakenteen muutoshallintaa. Kylän kehittämissuunnitelmalla on luotu esimerkki maaseutukylien verkostomaiselle kehittämiselle ensi vuoden alussa syntyvässä uudessa Mänttä-Vilppulan kaupungissa, sekä laajemminkin koko seutukunnassa. Pohjaslahden ja lähimpien kuntakeskusten verkottaminen uudelleen Tarjanteen vesiverkoston käyttäjiksi luo entistä enemmän houkuttelevuutta uusille ympärivuotisille ja vapaa-ajan asukkaille. Pohjaslahden Kytkylä-hanke on herättänyt kiinnostusta Vilppulan lähikuntien lisäksi muuallakin Suomessa. Kehittämistietoa on välitetty niin maaseutupolitiikan yhteistyöryhmä YTR:n maaseutuasumisen teemaryhmän kuin alueellisen maaseutuohjelman kautta. Vaikuttavuuden esimerkkinä mainittakoon esim. Jyväskylän Äänesseutu, jossa vastaavanlainen hanke on jo hakemusten laadintavaiheessa. Kyläedustajat Pohjaslahden kyläsuunnitelma 7
8 olivat esittelemässä kehittämisideaa huhtikuussa 2008 myös Latviassa Valkan seudun maaseutukehittäjille. Pohjaslahdella tehdyllä kehittämissuunnitelmatyöllä on nyt luotu pohja kaavoitukseen sidotulle toteutukselle. Kyläasumisen kehittäminen jatkuu kesällä 2008 toimintaryhmän tukemalla kulttuuri, maisema ja rakennettavuuden inventointihankkeella ja Vilppulan kunnalla on tätä kautta valmiudet viedä kylän osayleiskaavoitusprosessi käytäntöön Pohjaslahden osalta tälle toteutukselle on hyvät mahdollisuudet kyläläisten oman tahtotilan ja toteutuneiden kehittämisprosessien kautta. Kunta- ja sahateollisuuden keskuksena toiminut Pohjaslahti rakentuu vahvalle historialliselle pohjalle. Pohjaslahti on täynnä kiinnostavia tarinoita, joiden varaan on hyvä rakentaa tulevaisuutta ja asumisen markkinointia. Siellä missä onnistutaan kytkemään menestyksellisesti yhteen juuri oikeat resurssit ja tahtotila sekä kylän aktiivisuus, tapahtuu kehitystä ja kasvua. Nähdäksemme Pohjaslahdessa uudenlainen kokemuksen tila kylän kehittämisestä on juuri nousemassa ja sekä maakuntaedustajat että yliopistotutkijat ovat osaltaan olleet todistamassa tämän positiivisen tahtotilan syntyä. Lähikylästä on rakentumassa seudulliseen ympäristöönsä tiiviimmin kytkeytyvä ja verkottuva kylä. Antti Korkka Kehityspäällikkö, FM Ylä-Pirkanmaan seutuyhdistys ry Pohjaslahden nähtävyydet Museokahvila Heikintupa Heikintupa on pohjaslahtelainen talonpoikaistupa vuodelta Talo on Ihalan tilan entinen päärakennus, joka on siirretty nykyiselle paikalleen. Museossa on esillä lähiseudun historiallisia esineitä ja rakennuksia. Heikintupa on avoinna kesäisin joka päivä. Kangaskosken myllymuseo Mylly sijaitsee Kangaskosken varressa Salmentakasessa. Myllyllä järjestetään joka toinen vuosi myllyjuhlat, jolloin on mm. jauhatusnäytös ja muuta mukavaa ohjelmaa. Myllymuseo on avoinna joka päivä. Salussärkkä Luonnonkaunis Salussärkkä sijaitsee Ala-Kolkissa Ruovedelle johtavan tien varressa. Se on noin kahden kilometrin mittainen harjumuodostelma, joka on syntynyt jääkaudella. Salussärkkä on luonnonsuojelualuetta. Rantalansärkkä Rantalansärkkä sijaitsee Ylä-Kolkissa, se kuuluu samaan harjumuodostelmaan kuin Salussärkkäkin. Se on hyvin samantyyppinen, joskin hieman lyhyempi kuin Salussärkkä. Pohjaslahden kyläsuunnitelma 8
9 Tapahtumia markkinoista taiteeseen Pohjaslahdella on järjestetty perinteiset Heinämarkkinat heinäkuun viimeisenä lauantaina jo kahdenkymmenen vuoden ajan. Markkinat järjestettiin pitkään entisellä Kolkin koululla. Vuodesta 2006 lähtien Heinämarkkinat siirtyivät Pohjaslahden kylätalolle. Heinämarkkinoilla on ollut vuosittain noin 40 myyntipaikkaa. Myyntipaikat ovat etukäteen varattavissa ja kuka tahansa on tervetullut myymään tuotteitaan. Heinämarkkinoita on ollut järjestämässä Pohjaslahden ja Kolkin nuorisoseurat, Pohjaslahti-seura, kyläyhdistys Puhuri, MLL ja Pohjaslahden paukku. Juhannuksena Pohjaslahti-seura järjestää Pohjaslahti-juhlan Heikintuvalla. Samalla Pohjaslahden urheilijat järjestetävät lapsille suositut juhannuskisat, jossa lapset voivat osallistua juoksu- ja pituushyppykilpailuun. Vuonna 2005 aloittanut taidekahvila Pelimannin penkillä järjestää entisen Kolkin koulun tiloissa musiikki- ja taidetapahtumia. Kesällä 2008 oli mm. taidenäyttelyitä, konsertteja, myyjäisiä ym. Taidekahvilan kotisivut löytyvät osoitteesta Uutena vuotena MLL järjestää tapahtuman, jossa ammutaan raketteja ja nautitaan tarjoilusta sekä mukavasta yhdessäolosta. Pohjaslahdella voi harrastaa monipuolisesti Pohjaslahdella on varsin monipuoliset harrastusmahdollisuudet niin kesällä kuin talvellakin. Kesäisin on mahdollista muun muassa pelata tennistä tai jalkapalloa, lenkkeillä pururadalla ja pulahtaa uimaan. Tarjannevesi tarjoaa myös erinomaiset mahdollisuudet uisteluun sekä muuhun veneilyyn. Säännölliset eri osakaskuntien tekemät istutukset takaavat hyvät mahdollisuudet kalansaaliiseen. Kesälauantaisin voi osallistua perinteisiin lavatansseihin Tarjanteen rannalla sijaitsevalla Vehkakosken rantalavalla. Talvisia harrastusmahdollisuuksia tarjoaa mm. jääkiekkokaukalo sekä 2,5 km valaistu hiihtolatu. Myös useat kansalaisopiston kurssit tarjoavat toimintaa lähes ympärivuotisesti. Pohjaslahden kyläkeskuksessa sijaitsevan kylätalon nuorisotiloissa voi esimerkiksi pelata biljardia. Pohjaslahden kyläsuunnitelma 9
10 Pohjaslahden vahvuudet ja heikkoudet, uhat ja mahdollisuudet SWOT-ANALYYSI VAHVUUDET UHAT Vesistö ja laivalaituri Kauppa Puhdas luonto Pankki Kylätalo Kirjasto Koulu Kesätapahtumat Vesiosuuskunnat Sijainti Tieverkosto Harrastusmahdollisuudet Kappeliseurakunta Koulun lakkauttaminen Nuorten ihmisten poismuutto Palveluiden karsiminen Harrastustoiminnan taantuminen Maatalouden rakennemuutos Autioituminen Päivähoitopalvelujen heikkeneminen HEIKKOUDET MAHDOLLISUUDET Ikärakenne Huonot joukkoliikennepalvelut Pitkät etäisyydet kaupunkeihin Tonttimarkkinointi heikkoa Kiinteistöjen rapistuminen Asukasluvun pieneneminen Koululaisten väheneminen Passiivisuus Asuntopula Pienvenelaiturin puute Talvitapahtumien puute Vapaa-ajan asukkaat Tonttimarkkinoinnin tehostaminen Monialaiset maaseutuyritykset Tyhjien rakennusten hyötykäyttö Etätyö Maatilamatkailu Pohjaslahden kyläsuunnitelma 10
11 Kylän kehittämisen päämäärä, tavoitteet ja niiden toteuttaminen Millainen Pohjaslahden pitäisi olla tulevaisuudessa? Kyläyhteisön tulisi olla aktiivinen ja positiivinen monipuolisine palveluineen ja harrastusmahdollisuuksineen. Palvelurakenteen ja harrastustoiminnan tulisi säilyä vähintään nykyisen tasoisena. Asukkaat Asukkaina tulisi olla tasapuolisesti kaikkia ikäryhmiä, lapsiperheille tulisi taata hyvät asumis- ja harrastusmahdollisuudet sekä riittävät palvelut. Asukkaat koostuisivat maaseutuyrittäjistä, pienyrittäjistä sekä etätyötä tekevistä tai muualla töissä käyvistä. Palvelut Pohjaslahden palvelurakenteen tulisi säilyä vähintään nykyisen tasoisena myös tulevaisuudessa. Kylässä tulisi olla kyläkoulu, kauppa- ja pankkipalvelut, sekä kirjasto ja asiamiesposti, terveydenhuolto- ja lääkäripalvelut, kylätalo, jossa internetin käyttömahdollisuus myös kesäasukkaille, mökkitalkkaripalveluita kesäasukkaille ja vanhuksille, päivähoitopalvelut, palvelutuotantoa julkiselle sektorille, aktiivisesti toimiva kappeliseurakunta. Muut aktiviteetit Kylän asukkailla tulisi olla hyvät ja monipuoliset harrastus- ja liikuntamahdollisuudet sekä kesällä että talvella. Kylän asukkaille tulisi järjestää mahdollisuuksia kanssakäymiseen toisten asukkaiden kanssa ja näin ehkäistä kyläläisten passivoitumista. Pohjaslahden kyläsuunnitelma 11
12 Kylän kehittämiselle asetettujen tavoitteiden toteuttaminen Mitä pitäisi tehdä? Asuntotilanteen korjaamiseksi tonttimarkkinointia on tehostettava ja tehtävä kylä tunnetuksi. Vanhoja tyhjiä rakennuksia olisi kunnostettava asumiskäyttöön pois rapistumasta. Saada kylään ns. mökkitalkkari Pienvenelaiturin puuttuminen aiheuttaa ongelmia veneilyn suhteen. Kyläkoulu tulisi saada säilytettyä toiminnassa. Päivähoitopalveluiden jatkuvuuden turvaaminen Kylän jätevesien viemäröinti tai puhdistaminen on saatava kuntoon. Alueen asukkaiden keskinäisen vuorovaikutuksen lisääminen. Ampumarata kylätalon alakertaan. Soittimia nuorison ja erilaisten tilaisuuksien käyttöön. Bussivuoro aamuisin ja iltapäivisin tulisi saada kiertämään Pohjaslahden kyläkeskuksen kautta, jolloin se palvelisi paremmin sekä koulukyytejä että työmatkaliikennettä. Innalan ristille pitäisi rakentaa katos linja-autopysäkille. Miten tavoitteet toteutetaan? Pyritään ylläpitämään nykyinen palvelurakenne ja harrastusmahdollisuudet. Pienvenelaiturin saamiseksi vedottava kaupungin päättäjiin. Kartoitetaan palvelutarpeita ja pyritään löytämään palveluntarjoajia. Kartoitetaan kesäasukkaiden palvelutarvetta ja pyritään löytämään palveluntarjoaja. Pyritään turvaamaan kyläkoulun toiminta esimerkiksi ylläpitoa tukevia palveluja tarjoamalla. Tarkastellaan mahdollisuutta kyläyhdistys palveluntuottajana. Ampumarata kylätalon alakertaan on suunniteltu ja toteutus on käynnissä. Pohjaslahden pelimannit lahjoittivat 1000 euroa pesämunaksi soittimien hankintaan kylätalolle ja koketinsoitin on jo hankittu. Neuvoteltava bussiyhtiön kanssa reittimuutoksen mahdollisuudesta. Järjestetään talkoot linja-autokatoksen rakentamiseksi. Pohjaslahden kyläsuunnitelma 12
13 Yhteystiedot Kyläyhdistys Puhuri ry Pohjaslahdentie Pohjaslahti Puhelin (03) (Jaakko Majaranta pj.) Sähköposti: Kotisivut: Etusivun ilmakuva Aarno Isomäki Pohjaslahden kyläsuunnitelma 13